**KLAIPĖDOS RAJONO savivaldybės taryba**

**SPRENDIMAS**

**DĖL Klaipėdos rajono savivaldybės tarybos 2020 m. birželio 25 d. sprendimo Nr. T11-263 „DĖL valstybinės žemės nuomos mokesčio administravimo tvarkos aprašo patvirtinimo“ pakeitimo**

2021 m. balandžio d. Nr. T11-   
Gargždai

Klaipėdos rajono savivaldybės taryba, vadovaudamasi Lietuvos Respublikos vietos savivaldos įstatymo 18 straipsnio 1 dalimi, n u s p r e n d ž i a:

1. Pakeisti Valstybinės žemės nuomos mokesčio administravimo tvarkos aprašą, patvirtintą Klaipėdos rajono savivaldybės tarybos 2020 m. birželio 25 d. sprendimu Nr. T11-263 „Dėl valstybinės žemės nuomos mokesčio administravimo tvarkos aprašo patvirtinimo“:

1.1. pakeisti 61 punktą ir išdėstyti jį taip:

„Sumokėtos per didelės žemės nuomos mokesčio sumos ir klaidingai pervestos įmokos grąžinamos pagal informacinėje sistemoje MASIS suformuotą „Mokėtojo balanso“ ataskaitą, kuri teikiama Savivaldybės Centrinei buhalterijai kartu su gautu prašymu“;

1.2. pakeisti 62 punktą ir išdėstyti jį taip:

„Žemės nuomos mokesčio permokos grąžinimui ar užskaitymui reikalinga pateikti: prašymą Biudžeto ir ekonomikos skyriui grąžinti permoką, neteisingai sumokėtą įmoką ar atlikti užskaitą nurodant priežastį, dėl kurios susidarė permoka, banko pavadinimą, sąskaitos numerį į kurią bus pervesta permoka“.

2. Skelbti šį sprendimą Teisės aktų registre ir Klaipėdos rajono savivaldybės interneto svetainėje.

Savivaldybės meras

TEIKIA: Administracijos direktorius A. BOGDANOVAS

PARENGĖ: Biudžeto ir ekonomikos skyriaus vyriausioji specialistė R. BURBIENĖ

SUDERINTA:

D. BELIOKAITĖ A. BALNIONIENĖ

V. Jasas B. MARKAUSKAS

A. JANSONIENĖ

T. TUZOVAITĖ-MARKŪNIENĖ

I. GAILIUVIENĖ

G. BAJORINIENĖ

J. Ruškys

**KLAIPĖDOS RAJONO SAVIVALDYBĖS ADMINISTRACIJA**

**AIŠKINAMASIS RAŠTAS**

**2021-04-08**

**DĖL Tarybos Sprendimo „Klaipėdos rajono savivaldybės tarybos 2020 m. birželio 25 d. sprendimo Nr. T11-263 „DĖL valstybinės žemės nuomos mokesčio administravimo tvarkos aprašo patvirtinimo“ pakeitimo“ Projekto**

1. Parengto sprendimo projekto esmė, tikslai, uždaviniai:

Pakeisti Klaipėdos rajono savivaldybės tarybos 2020 m. birželio 25 d. sprendimo Nr. T11-263 „Dėl valstybinės žemės nuomos mokesčio administravimo tvarkos aprašo patvirtinimo“, 61 ir 62 punktus, kad būtų pakeistas ir sutrumpintas Žemės nuomos mokesčio permokų grąžinimo, neteisingai sumokėtų mokesčių grąžinimo arba užskaitymo procesas.

1. Projekto rengimo priežastys. Kuo vadovaujantis parengtas sprendimo projektas:

Rengiamas Klaipėdos rajono savivaldybės tarybos 2020 m. birželio 25 d. sprendimo Nr. T11-263 „Dėl valstybinės žemės nuomos mokesčio administravimo tvarkos aprašo patvirtinimo“, pakeitimas vadovaujantis Lietuvos Respublikos vietos savivaldos įstatymo 18 straipsnio 1 dalimi ir projekto „Paslaugų teikimo gyventojams kokybės gerinimas Klaipėdos regiono savivaldybėse“ mokymų praktinių užduočių rezultatais.

3. Kokių rezultatų yra laukiama:

Pakeitus Klaipėdos rajono savivaldybės tarybos 2020 m. birželio 25 d. sprendimo Nr. T11-263 „Dėl valstybinės žemės nuomos mokesčio administravimo tvarkos aprašo patvirtinimo“, 61 ir 62 punktus, pasikeis ir sutrumpės Žemės nuomos mokesčio permokų grąžinimo arba neteisingai sumokėtų mokesčių grąžinimo ir /arba užskaitymo paslaugos procesas.

4. Galimos teigiamos ir neigiamos pasekmės priėmus siūlomą Savivaldybės tarybos sprendimo projektą ir kokių priemonių būtina imtis, siekiant išvengti neigiamų pasekmių:

Teigiamos pasekmės: pakeistas galiojantis teisės aktas.

Neigiamos pasekmės: nenumatoma.

5. Kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą Savivaldybės tarybos sprendimo projektą:

Nėra.

6. Projekto rengimo metu gauti specialistų vertinimai ir išvados. Ekonominiai apskaičiavimai:

Neigiamų vertinimų negauta.

7. Sprendimo įgyvendinimui reikalingos lėšos:

Nereikia.

8. Kiti, autoriaus nuomone, reikalingi pagrindimai ir paaiškinimai:

Atliekant projekto „Paslaugų teikimo gyventojams kokybės gerinimas Klaipėdos regiono savivaldybėse“ mokymų praktinę užduotį nustatyta, kad:

* nerengiant Savivaldybės administracijos direktoriaus įsakymo dėl žemės nuomos mokesčio permokos grąžinimo, sutrumpėja paslaugos suteikimo laikas – žemės nuomos mokesčio permoka ar neteisingai sumokėta įmoka bus grąžinta per trumpesnį laiką, kartu taupomas darbuotojų, dalyvaujančių direktoriaus įsakymo rengimo ir derinimo procese, darbo laikas, o paslaugos rezultatas gaunamas toks pat;
* pakeitus Prašymo dėl mokesčio permokos grąžinimo ar užskaitymo registracijos procesą, taupomas darbuotojų, dalyvaujančių prašymo registravimo ir nukreipimo procese, darbo laikas.

Remiantis mokymų metu atliktos praktinės užduoties rezultatais, keičiami valstybinės žemės nuomos mokesčio administravimo tvarkos aprašo 61ir 62 punktai.

61 punktas „Sumokėtos per didelės žemės nuomos mokesčio sumos ir klaidingai pervestos įmokos Savivaldybės administracijos direktoriaus įsakymu grąžinamos mokesčio mokėtojui per 20 kalendorinių dienų nuo prašymo gavimo dienos“ keičiamas, išbraukiant žodžius „Savivaldybės administracijos direktoriaus įsakymu“ ir „mokesčio mokėtojui per 20 kalendorinių dienų nuo prašymo gavimo dienos“, ir įrašant naujai „pagal informacinėje sistemoje MASIS suformuotą „Mokėtojo balanso“ ataskaitą, kuri teikiama Savivaldybės Centrinei buhalterijai kartu su gautu prašymu“.

Naujai išdėstytas 61 punktas skamba taip: „Sumokėtos per didelės žemės nuomos mokesčio sumos ir klaidingai pervestos įmokos grąžinamos pagal informacinėje sistemoje MASIS suformuotą „Mokėtojo balanso“ ataskaitą, kuri teikiama Savivaldybės Centrinei buhalterijai kartu su gautu prašymu“.

62 punktas „Žemės nuomos mokesčio permokos grąžinimui reikalinga pateikti: prašymą Savivaldybės administracijos direktoriaus vardu grąžinti permoką, neteisingai sumokėtą įmoką ar atlikti užskaitą nurodant priežastį, dėl kurios susidarė permoka, banko pavadinimą, sąskaitos numerį į kurią bus pervesta permoka“ keičiamas, išbraukiant žodžius „Savivaldybės administracijos direktoriaus vardu“ ir įrašant naujai žodžius „ ar užskaitymui“ ir „Biudžeto ir ekonomikos skyriui“.

Naujai išdėstytas 62 punktas skamba taip: „Žemės nuomos mokesčio permokos grąžinimui ar užskaitymui reikalinga pateikti: prašymą Biudžeto ir ekonomikos skyriui grąžinti permoką, neteisingai sumokėtą įmoką ar atlikti užskaitą nurodant priežastį, dėl kurios susidarė permoka, banko pavadinimą, sąskaitos numerį į kurią bus pervesta permoka“.

Biudžeto ir ekonomikos skyriaus vyriausioji specialistė Rasa Burbienė